సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అంబాసిడర్‌ శకం ముగిసినట్లేనా?
ఏడు దశాబ్దాలుగా భారత ప్రధాన మంత్రి నుంచి సామాన్యుల వరకు విశేష సేవలందించిన దేశీ దిగ్గజ కార్ బ్రాండ్ అంబాసిడర్ కనుమరుగు కానుందా?
TNN | Updated:
Feb 11, 2017, 12:55PM IST
ఏడు దశాబ్దాలుగా భారత ప్రధాన మంత్రి నుంచి సామాన్యుల వరకు విశేష సేవలందించిన దేశీ దిగ్గజ కార్ బ్రాండ్ అంబాసిడర్ కనుమరుగు కానుందా? అంటే అవుననే అంటున్నాయి పరిశ్రమ వర్గాలు. కారణం ఈ దిగ్గజ కార్ బ్రాండ్&zwnj;ను ఫ్రాన్స్&zwnj;కు చెందిన కార్ల తయారీ సంస్థ ప్యుగోట్ సొంతం చేసుకోడమే. సీకే బిర్లా గ్రూపునకు చెందిన హిందుస్థాన్ మోటార్స్.. అంబాసిడర్&zwnj;ను రూ. 80 కోట్లకు ప్యుగోట్&zwnj;కు విక్రయించింది. వాస్తవానికి మూడేళ్ల క్రితమే అంబాసిడర్ కార్ల ఉత్పత్తిని హిందుస్థాన్ మోటార్స్ ఆపేసింది.
అయితే ఇకపై భారత మార్కెట్&zwnj;లోకి ప్యుగోట్ తీసుకొచ్చే కార్లకు అంబాసిడర్ బ్రాండ్ వాడుతుందా.. లేదా.. అనే విషయంపై స్పష్టత లేదు. కంపెనీ కూడా దీనిపై ఎలాంటి వివరణ ఇవ్వలేదు. దీంతో ఈ బ్రాండ్ నుంచి ఇకపై కార్లు వస్తాయనే నమ్మకం లేదు. ఇంగ్లండ్&zwnj;కు చెందిన ప్రఖ్యాత మోరిస్ ఆక్స్&zwnj;ఫర్డ్ సిరీస్ 2 కారులో కొద్దిగా మార్పులు చేసి హిందుస్థాన్ మోటార్స్ తొలిసారిగా 1958లో అంబాసిడర్&zwnj;ను పరిచయం చేసింది. కొద్దికాలంలోనే ఇది జాతీయ చిహ్నంగా మారిపోయింది. 1980 వరకు భారత రోడ్లపై అంబాసిడర్ హవా కొనసాగింది.